ประเทศไทยพบผู้ติดโรค COVID-19 เพิ่มอีก 4 ราย ขณะนี้มีการรักษาตัวเรียบร้อยแล้ว
ประเทศไทยพบผู้ติดโรค COVID-19 เพิ่มอีก 4 ราย ขณะนี้มีการรักษาตัวเรียบร้อยแล้วนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวในการแถลงสถานการณ์ประจำวัน กรณีโรค COVID-19 ว่า ขณะนี้พบผู้ป่วยเพิ่มจำนวน4 ราย เป็นชาวไทย 2 ราย อิตาลี 1 ราย และชาวจีน 1 ราย มีการเดินทางมาจากประเทศอิตาลีและอิหร่าน ขณะนี้มีการเข้ารับการรักษาตัวเรียบร้อยแล้วส่งผลทำให้ผู้ป่วยสะสมคงที่ 47 ราย จำนวนนี้รักษาหายแล้ว 31 ราย ยังอยู่รักษาใน15 ราย เสียชีวิตในไทย 1 ราย โดยผู้ป่วยหนัก 1 ราย อาการทรงตัว รักษาตัวที่รพ. บำราศ นราดูร ตรวจไม่พบเชื้อแล้ว แต่ยังอยู่ในการดูแลของแพทย์ใกล้ชิด ส่วนสถานการณ์ภาพรวมประเทศไทยขณะนี้ อันดับประเทศที่มีผู้ป่วยมากที่สุด ตกมาอยู่อันดับ 20 แล้ว เนื่องจากขณะนี้ประเทศยุโรปพบผู้ป่วยมากขึ้นอธิบดีกรมควบคุมโรค กล่าวอีกว่า นายกรัฐมนตรีได้มีคำสั่งการให้กระทรวงสาธารณสุข ร่วมกับกระทรวงมหาดไทย กระทรวงการท่องเที่ยวและกีฬา กรุงเทพมหานคร และหน่วยงานที่เกี่ยข้อง พิจารณาสถานที่เพื่อเตรียมการจัดให้เป็นพื้นที่ควบคุมโรค รองรับผู้เดินทางกลับจากประเทศเสี่ยงติดเชื้อและแพร่ระบาดโรคติดเชื้อไวรัส